Medzinárodné majstrovstvá SR v LOB 

Preteky  svetového rankingu (WRE) v LOB

1. a 2. kolo Slovenského pohára LOB

5. a 6. preteky Českého pohára elity a celoštátneho rebríčka A, B v LOB

Majstrovstvá Maďarska v LOB

VÝSLEDKY PRETEKOV
Organizátori:  

Slovenský zväz orientačných športov, Slovenská asociácia univerzitného športu

Technické zabezpečenie:
ŠK Panda Topoľčianky

VŠTJ Slávia Ekonóm EF UMB Banská Bystrica

Dátum:


1. 2. 2003 (sobota) - krátka trať/šprint (WRE)



2. 2. 2003 (nedeľa) - klasická trať/stredná trať (WRE)
Centrum pretekov:
Lyžiarsky štadión Skalka pri Kremnici.
Klasifikácia pretekov:
Otvorené preteky jednotlivcov v lyžiarskom orientačnom behu s určeným poradím 

kontrolných stanovíšť.
Kategórie: 


Tituly Medzinárodných majstrov SR v LOB pre r. 2003 boli udeľované v sobotu v kategóriách 

M, W -16, -18 na krátkych tratiach a v kat. M, W 21- v šprinte. 

V nedeľu v kategóriách M, W -16, -18, -20, 35- na klasických tratiach a v kat. M, W 21- na stredných tratiach.




Ako verejné preteky sa uskutočnili súťaže po oba dni v kategóriách: M -14, M 21-B, M 40-, M 45-, 

M 50-, M 55-, W -14, W 40-, W 50- a OPEN.

Mapa:


Po oba dni - Štadión, 1:7 500, E 5 m, stav I/2003, rozmer 220 ( 200 mm. 

Autor Peter Ďurčo, kreslili Peter Ďurčo a Jozef Král.

Priestor pretekov:
Sieť štandartných bežeckých stôp doplnená o niekoľko iných ratrakových a skutrových stôp 

v nadmorskej výške 1000 - 1200 m. n. m.

Spôsob razenia:   
Elektronický, SPORT IDENT, umiestnený na stojanoch alebo stromoch vedľa trate. 

Na cieľovej čiare sa razilo.

Funkcionári pretekov:   
Riaditeľ: 

Peter Ďurčo 
R 1




Hlavný rozhodca: 
Marian Kazík 
R 1




Stavba tratí: 

Juraj Nemec
R 1

Hodnotenie pretekov:
Preteky sa po oba dni uskutočnili v mrazivom slnečnom počasí (-6 až - 12 st. C) za účasti 250 pretekárov z Česka, Maďarska, Poľska, Rumunska a Slovenska z viac ako 60 klubov. Na tratiach bola dostatočná vrstva snehu vo výške 30 - 60 cm.


Centrum pretekov bolo vybrané vhodne, s možnosťou prenajať si priestory na mazanie lyží. V priestore pretekov bolo dosť príležitostí na nákup občerstvenia. Informácie pre pretekárov boli poskytované vyvesovaním na informačnej tabuli a rozhlasom.


Na rozjazdenie a test lyží bol využitý vnútorný priestor štadióna, na vyjazdenie mohli pretekári využiť turistickú stopu na Kordícke sedlo.

Časový harmonogram bol dodržaný, zranenia sa nevyskytli.


V nedeľu mali pretekári kategórií M -18, M -20, M 21-, M 21-B, M 35-, M 40-, W -20, W 21- výmenu máp systémom, že obe mapy dostali už na štarte a na výmennom KS iba obracali mapy a v cieli obe odovzdávali. Na výmennom KS bola možnosť občerstvenia.


Kategórie M 21- a W 21- boli po oba dni súčasťou podujatí zaradených do WRE v LOB 2003.


V sobotu bola chybou usporiadateľa poškodená pretekárka Lenka Křečková (W -14) ZPV9271, ktorej žiadame do ČP v LOB započítať priemer.


Pretekári na prvých troch miestach v majstrovských kategóriách boli odmenení medailami, diplomami a drobnými cenami od sponzorov. V ostatných kategóriách vecnými cenami. Ceremoniál vyhlasovania bol po oba dni dôstojný, v nedeľu sa uskutočnil s malým oneskorením voči rozpisu.


Hlavný rozhodca schválil preteky na mieste v plnom rozsahu.
Peter Ďurčo, v.r., riaditeľ pretekov




Marian Kazík, v.r., hlavný rozhodca
